Peter Hummelgaard

Peter Hummelgaard Thomsen (sündinud 17. jaanuaril 1983 Tårnbys) on Taani poliitik (Sotsiaaldemokraadid).

Peter Hummelgaard lõpetas Tårnby gümnaasiumi 2003. aastal ja Kopenhaageni Ülikooli magistrikraadiga õigusteaduse erialal 2012. aastal. 2005–2008 töötas ta Taani Välisministeeriumis. 2012–2014 oli ta konsultant firmas Advice A/S. 2014–2015 töötas ta poliitilise konsultandina ametiühingus 3F. Lisaks oli ta aastatel 2008–2012 sotsiaaldemokraatide noorsoo-organisatsiooni Danmarks Socialdemokratiske Ungdom esimees.Peter Hummelgaard Folketinget. Vaadatud 11. veebruaril 2024

Alates 18. juunist 2015 on Peter Hummelgaard Folketingi liige. 2016–2017 oli ta Folketingi maksukomisjoni esimees. 19. novembrist 2020 kuni 4. veebruarini 2022 oli ta Taani võrdõiguslikkuse minister. 27. juunist 2019 kuni 15. detsembrini 2022 oli ta Taani tööhõiveminister.Peter Hummelgaard Folketinget. Vaadatud 11. veebruaril 2024

15. detsembrist 2022 on ta Taani justiitsminister.Denmark. Ministries, etc. rulers.org Vaadatud 11. veebruaril 2024

 Viited 

Kategooria:Taani poliitikud
Kategooria:Justiitsministrid
Kategooria:Kopenhaageni Ülikooli vilistlased
Kategooria:Sündinud 1983